title: KOMISIJAS ĪSTENOŠANAS REGULA (ES) …/.. ar ko nosaka padomdevējas komisijas vai strīdu alternatīvās izšķiršanas komisijas darbības standartnoteikumus un standarta veidlapu, ar kuru paziņo informāciju saistībā ar galīgā lēmuma publicēšanu saskaņā ar Padomes Direktīvu (ES) 2017/1852

text:
               KOMISIJAS ĪSTENOŠANAS REGULA (ES) …/..

               (24.4.2019),

               ar ko nosaka padomdevējas komisijas vai strīdu alternatīvās izšķiršanas komisijas darbības standartnoteikumus un standarta veidlapu, ar kuru paziņo informāciju saistībā ar galīgā lēmuma publicēšanu saskaņā ar Padomes Direktīvu (ES) 2017/1852

               EIROPAS KOMISIJA,

               ņemot vērā Līgumu par Eiropas Savienības darbību,

               ņemot vērā Padomes 2017. gada 10. oktobra Direktīvu (ES) 2017/1852 par nodokļu strīdu izšķiršanas mehānismiem Eiropas Savienībā
                  1
                un jo īpaši tās 11. panta 3. punktu un 18. panta 4. punktu,

               tā kā:

               (1)Ar Direktīvu (ES) 2017/1852 ievieš mehānismu efektīvai nodokļu strīdu izšķiršanai starp dalībvalstīm par tādu nolīgumu un konvenciju interpretāciju un piemērošanu, kas paredz novērst nodokļu dubulto uzlikšanu ienākumiem un attiecīgā gadījumā kapitālam.

               (2)Direktīvā (ES) 2017/1852 paredzēts, ka gadījumā, ja savstarpējas vienošanās procedūra, kas paredzēta kā pirmais solis strīdu izšķiršanā, noteiktā termiņā nenoved pie vienošanās starp attiecīgo dalībvalstu kompetentajām iestādēm, strīdu var iesniegt izšķiršanai padomdevējā komisijā vai strīdu alternatīvās izšķiršanas komisijā.

               (3)Direktīvā (ES) 2017/1852 paredzēts, ka katras strīdā iesaistītās dalībvalsts kompetentās iestādes paraksta padomdevējas komisijas vai strīdu alternatīvās izšķiršanas komisijas darbības noteikumus (“darbības noteikumi”) un paziņo tos skartajām personām.

               (4)Direktīvā (ES) 2017/1852 paredzēts, ka Komisija izveido darbības standartnoteikumus, ko piemēro gadījumos, kad skartajai(-ām) personai(-ām) darbības noteikumi nav paziņoti noteiktajā termiņā vai tie ir nepilnīgi. Tādēļ, lai panāktu strīdu izšķiršanas procedūras nepārtrauktību un efektivitāti, būtu jāparedz darbības standartnoteikumi. Tāpēc darbības standartnoteikumiem būtu jāveido visaptverošs strīdu izšķiršanas procedūras procesuālais satvars, lai tā darbotos bez šķēršļiem un garantētu skartās(-o) personas(-u) tiesības saskaņā ar Direktīvu (ES) 2017/1852. Īpaši svarīgi būtu noteikt strīdu juridisko pamatu, darba uzdevumus, kā arī padomdevējas komisijas vai strīdu alternatīvās izšķiršanas komisijas organizācijas un darbības aspektus un nodrošināt izmaksu dalīšanu. Lai nodrošinātu padomdevējas komisijas vai strīdu alternatīvās izšķiršanas komisijas neatkarību, būtu arī nepieciešams paredzēt visaptverošu informācijas par jebkādiem interešu konfliktiem atklāšanu.

               (5)Direktīvā (ES) 2017/1852 ir paredzēts, ka kompetentās iestādes var vienoties to galīgo lēmumu publicēt pilnībā, ja ir saņemta attiecīgās(-o) skartās(-o) personas(-u) piekrišana. Direktīvā (ES) 2017/1852 arī paredzēts, ka gadījumā, ja attiecīgās kompetentās iestādes vai attiecīgā(-ās) skartā(-ās) persona(-as) nepiekrīt galīgā lēmuma publicēšanai pilnībā, kompetentās iestādes publicē šāda galīgā lēmuma kopsavilkumu.

               (6)Lai nodrošinātu saskaņotu tādas informācijas paziņošanu, kas saistīta ar galīgā lēmuma publicēšanu, būtu jāizveido standarta veidlapa. Lai attiecībā uz galīgo lēmumu nodrošinātu pārredzamību un vienlaikus arī aizsargātu skartās(-o) personas(-u) komercnoslēpumu, standarta veidlapai būtu jānodrošina, ka galīgā lēmuma publicēšana ir atkarīga no kompetento iestāžu vienošanās un skartās(-o) personas(-u) piekrišanas. Noteikumos būtu jāparedz, ka gadījumā, ja kāda no šīm pusēm nepiekrīt publicēšanai, publicē galīgā lēmuma kopsavilkumu, un šajos noteikumos būtu jānosaka elementi, kas minētajā kopsavilkumā būtu jāiekļauj. Tāpat būtu jāpieņem, ka skartajai personai ir tiesības lūgt kompetentajām iestādēm nepublicēt informāciju, kas attiecas uz komercnoslēpumu.

               (7)Lai nodrošinātu juridisko noteiktību un sistēmas pareizu darbību, šī regula būtu jāsāk piemērot pēc Direktīvas (ES) 2017/1852 22. panta 1. punkta pirmajā daļā noteiktā transponēšanas termiņa.

               (8)Šajā regulā paredzētie pasākumi ir saskaņā ar Strīdu izšķiršanas komitejas atzinumu,

               IR PIEŅĒMUSI ŠO REGULU.

               1. pants

               Darbības standartnoteikumi

               Ja dalībvalstu kompetentās iestādes, kas ir iesaistītas strīdu izšķiršanas procedūrā atbilstoši Direktīvai (ES) 2017/1852, nav paziņojušas padomdevējas komisijas vai strīdu alternatīvās izšķiršanas komisijas darbības noteikumus (“darbības noteikumi”) vai ja skartajai(-ām) personai(-ām) ir paziņoti nepilnīgi darbības noteikumi, neatkarīgās autoritatīvās personas un priekšsēdētājs pabeidz darbības noteikumu izstrādi, pamatojoties uz standarta veidlapu, kas noteikta šīs regulas I pielikumā.

               2. pants

               Standarta veidlapa, ar kuru paziņo informāciju saistībā ar galīgā lēmuma publicēšanu

               Ja dalībvalstu kompetentās iestādes, kas ir iesaistītas strīdu izšķiršanas procedūrā atbilstoši Direktīvai (ES) 2017/1852, paziņo minētās direktīvas 18. panta 2. un 3. punktā minēto informāciju, tās izmanto standarta veidlapu, kas noteikta šīs regulas II pielikumā.

               3. pants

               Stāšanās spēkā un piemērošana

               Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

               To piemēro no 2019. gada 1. jūlija.

               Šī regula uzliek saistības kopumā un ir tieši piemērojama visās dalībvalstīs.

               Briselē, 24.4.2019

                     Komisijas vārdā —

                     priekšsēdētājs
                     Jean-Claude JUNCKER

                     (1)

                        OV L 265, 14.10.2017., 1. lpp.

    ---documentbreak---

               LV

               I PIELIKUMS

               1. DAĻA

               Padomdevējas komisijas vai strīdu alternatīvās izšķiršanas komisijas darbības standartnoteikumi

               (Direktīvas (ES) 2017/1852 11. panta 3. punkts)

               [Aizpilda neatkarīgās autoritatīvās personas un priekšsēdētājs un paraksta attiecīgo dalībvalstu kompetentās iestādes]

               [Ja padomdevēja komisija ir izveidota Direktīvas (ES) 2017/1852 6. panta 1. punkta a) apakšpunkta nolūkos, aizpildiet tikai ar “*” apzīmētos punktus]

               1.Vispārīga informācija*

               Skartās(-o) personas(-u) vārds(-i) un uzvārds(-i)/nosaukums, adrese(-es), nodokļa maksātāja identifikācijas numurs(-i) (NMIN):

               Skartās(-o) personas(-u) rezidences dalībvalsts nodokļu vajadzībām:

               Attiecīgās dalībvalstis:

               Pilna skartās(-o) personas(-u) kontaktpersonas adrese un ziņas par to, tostarp tālruņa numurs un e-pasta adrese:

               Skartās personas konsultanta vārds un uzvārds/nosaukums un ziņas par to (ja piemērojams):

               2.Padomdevējas komisijas vai strīdu alternatīvās izšķiršanas komisijas sastāvs

               2.1.Veids:

               ◻ Padomdevēja komisija

               ◻ Strīdu alternatīvās izšķiršanas komisija

               2.2.Izšķiršanas procesa veids:

               ◻ “Neatkarīga atzinuma” process

               ◻ “Galīgā piedāvājuma” process

               ◻ Cits, precizējiet: ______________________________________

               2.3.Locekļu skaits un vispārīga informācija*:

               –◻ Priekšsēdētājs

               –◻ ____ neatkarīgās autoritatīvās personas un ___ aizstājēji

               –◻ ____kompetento iestāžu pārstāvji

               Priekšsēdētājs:

               Valstspiederība: ______________________ Adrese un kontaktinformācija (tostarp, e-pasta adrese un tālruņa numurs – pēc izvēles): _______________________

               Neatkarīgā autoritatīvā persona (kuru iecēlusi _______________):

               Valstspiederība: ______________________ Adrese un kontaktinformācija (tostarp, e-pasta adrese un tālruņa numurs – pēc izvēles): _______________________

               Aizstājējs (kuru iecēlusi _______________):

               Valstspiederība: ______________________ Adrese un kontaktinformācija (tostarp, e-pasta adrese un tālruņa numurs – pēc izvēles): _______________________

               Neatkarīgā autoritatīvā persona (kuru iecēlusi _______________):

               Valstspiederība: ______________________ Adrese un kontaktinformācija (tostarp, e-pasta adrese un tālruņa numurs – pēc izvēles): _______________________

               Aizstājējs (kuru iecēlusi _______________):

               Valstspiederība: ______________________ Adrese un kontaktinformācija (tostarp, e-pasta adrese un tālruņa numurs – pēc izvēles): _______________________

               Kompetentās iestādes (pārstāvis iecelts__________)

               Adrese un kontaktinformācija (tostarp, e-pasta adrese un tālruņa numurs):

               Kompetentās iestādes (pārstāvis iecelts__________)

               Adrese un kontaktinformācija (tostarp, e-pasta adrese un tālruņa numurs):

               Attiecīgā gadījumā pievienot rindas papildu iesaistītajiem locekļiem

               Turklāt neatkarīgo autoritatīvo personu CV un rekomendācijas ar sīki izklāstītu informāciju par viņu kompetenci un kvalifikāciju pēc izvēles pievieno šiem darbības standartnoteikumiem. Informāciju par 2. daļā minēto interešu konfliktu atklāšanu paraksta un pievieno likumā noteiktajā kārtībā.

               3.Strīdus jautājuma apraksts un raksturojums*

               Priekšmeta apraksts:

               Taksācijas periods(-i):

               Nozare:

               Atsauces uz piemērojamiem tiesību aktiem un līgumiem:

               ◻ Valsts tiesību aktu noteikumi (sniedz detalizētu atsauci uz atbilstošajiem pantiem — var pievienot noteikumu pilnu tekstu)

               ◻ Nodokļu dubultās uzlikšanas novēršanas konvencija (divpusēja vai daudzpusēja, sniedz detalizētu atsauci uz atbilstošajiem pantiem, var pievienot noteikumu pilnu tekstu)

               ◻ Konvencija par nodokļu dubultās uzlikšanas novēršanu sakarā ar asociēto uzņēmumu peļņas korekciju (90/436/EEK)
                  1
                (sniedz detalizētu atsauci uz atbilstošajiem pantiem — var pievienot noteikumu pilnu tekstu)

               ◻ Jebkura cita atsauce, par kuru vienojušās kompetentās iestādes:

               Katra taksācijas gada summas un citas ziņas par apstrīdēto līguma vai vienošanās piemērošanu vai interpretēšanu, kas norādītas skartās personas iesniegtajā sūdzībā un ko pārbaudījušas kompetentās iestādes:

               4.Darba uzdevums, par kuru vienojušās kompetentās iestādes

               To juridisko jautājumu apraksts, kuri ir interpretējami apstrīdētajā lietā:

               Vērā ņemamo faktisko apstākļu apraksts un jautājumi saistībā ar faktiem, par kuriem kompetentajām iestādēm ir vajadzīgs paskaidrojums un/vai interpretācija, ko sniedz padomdevēja komisija vai strīdu alternatīvās izšķiršanas komisija:

               5.Strīdu izšķiršanas procedūras termiņš*

               Vēlākais atzinuma sniegšanas datums:

               Termiņi, kādos kompetentās iestādes un skartā(-ās) persona(-as) iesniedz dokumentus, tostarp dokumentārus vai citādus pierādījumus un/vai ekspertu atzinumus; novēlotas iesniegšanas sekas (ja ir):

               Paredzētie uzklausīšanu datumi un vieta (ja ir):

               Skartās(-o) personas(-u) un/vai trešo personu uzklausīšanas laikā paredzētie ierašanās vai pārstāvības datumi (ja tādi ir):

               6.Organizācija un darbība*

               Padomdevējas komisijas vai strīdu alternatīvās izšķiršanas komisijas sanāksmes vieta(-as): __________________________

               Administratīvie pakalpojumi, kas var būt nepieciešami padomdevējai komisijai vai strīdu alternatīvās izšķiršanas komisijai, lai tās varētu veikt savas funkcijas: ___________________________________________________________________________

               Darba valoda(-as) strīdu izšķiršanas procedūrā: _________________

               Iespējama vajadzība pēc rakstiska dokumentu tulkojuma (pilnībā vai daļēji): _______________________

               Iespējama vajadzība pēc mutiskas tulkošanas vai mutiska izklāsta: _______________________

               Praktiska informācija par rakstiski iesniegtajiem dokumentiem un pierādījumiem (t. i., iesniegšanas metode, kopijas, numurēšana, atsauces): ___________________________________________________________________________

               Rakstiskās saziņas maršrutēšana starp kompetentajām iestādēm un skarto(-ajām) personu(-ām) (tostarp līdzekļi dokumentu nosūtīšanai):
               ___________________________________________________________________________

               Kārtība, kādā padomdevēja komisija vai strīdu alternatīvās izšķiršanas komisija pieprasa informāciju un skartā(-ās) persona(-as) un kompetentās iestādes pēc tam sniedz atbildes: ______________________________________

               Eksperti un citas iespējamās trešās personas (mutisko un rakstisko atzinumu iesniegšanas noteikumi): ___________________________________________________________________________

               Dokumentu pieņemamības nosacījumi (piemēram, oriģināleksemplāri vai apliecinātas kopijas u. c.): _____________________________________________

               Apjomīgu un sarežģītu dokumentāru pierādījumu iesniegšanas kārtība (piemēram, iesniedzot kopsavilkumus, tabulogrammas, diagrammas, izrakstus vai paraugus): _________________________________

               Uzklausīšanu pieraksta kārtība: ______________________________________

               Cits (jāprecizē, tostarp cita ar procedūru, pierādījumiem un loģistiku saistīta kartība, kas, iespējams, ir piemērojama): ___________________________________________________________________________

               7.Atzinums

               Iespējamās prasības attiecībā uz atzinuma iesniegšanu: ___________________________________________________________________________

               ___________________________________________________________________________

               8.Izmaksas*

               Izmaksas sadala starp dalībvalstīm:

               ◻  Proporcijā: __________________________

               ◻  Vienādi

               Izmaksas, ja tādas ir, ietver:

               ◻ Izdevumus, kas radušies neatkarīgajām autoritatīvajām personām: _________

               ◻ Neatkarīgo autoritatīvo personu honorārus (nepārsniedzot EUR 1000 katrai personai par katru sanāksmes dienu): _______________________

               ◻ Rakstiskās tulkošanas izmaksas ________________________________________________

               ◻ Mutiskās tulkošanas izmaksas ______________________________________________

               ◻ Citas administratīvās izmaksas (tostarp sekretariāta izmaksas) __________________________________________________________________

               Citu informāciju un vienošanās attiecībā uz izmaksām (jāprecizē):

               9.Cits

               Datums:

               Dalībvalstu kompetento iestāžu pārstāvju paraksts:

               ______________________________                  ___________________________

               2. daļa

               Interešu konfliktu atklāšana

               [Aizpilda katra ieceltā neatkarīgā autoritatīvā persona un tās aizstājējs]

               Uzvārds: _________________________

               Vārds: ___________________________

               Iecēlēja: ________________________

               ◻ Uzskatu sevi par neatkarīgu un objektīvu. Pēc manā rīcībā esošajām ziņām un pēc pienācīgas pārbaudes apliecinu, ka nav interešu, attiecību vai kāda cita pagātnes vai pašreizēja jautājuma, kas man būtu jāatklāj tāpēc, ka tas varētu ietekmēt manu neatkarību vai objektivitāti vai varētu pamatoti radīt iespaidu par neobjektivitāti procesā.

               ◻ Apstiprinājums un atklāšana. Esmu objektīvs un apņemos tāds palikt arī turpmāk. Tāpēc es apzinos savu pienākumu atklāt kompetentajām iestādēm visus tādus faktus vai apstākļus, kas varētu radīt šaubas par manu neatkarību. Šajā sakarā vēršu Jūsu uzmanību uz turpmāk izklāstītajiem jautājumiem:

               Šī informācijas atklāšana neatbrīvo mani no turpmāka pienākumu atklāt faktus un apstākļus, kas varētu ietekmēt manu neatkarību.

               Datums:

               Ieceltās neatkarīgās autoritatīvās personas vai tās aizstājēja paraksts:

               ______________________________

               II PIELIKUMS

               Standarta veidlapa, ar kuru paziņo informāciju saistībā ar galīgā lēmuma publicēšanu

               (Direktīvas (ES) 2017/1852 18. panta 4. punkts)

               [Aizpilda katras attiecīgās dalībvalsts kompetentās iestādes]

                        Galīgā lēmuma publicēšana

                        1. Kompetentās iestādes vienojas galīgo lēmumu publicēt pilnībā

                        Jā           Nē

                        2. Skartā(-ās) persona(-as) piekrīt galīgā lēmuma publicēšanai pilnībā

                        Jā           Nē

                        Ja 1. un 2. punktā atbilde ir “Jā”:

                        a) galīgā lēmuma publicēšana pilnībā

                        Pilns galīgā lēmuma teksts

                        Ja 1. vai 2. punktā atbilde ir “Nē”:

                        b) galīgā lēmuma kopsavilkuma publicēšana

                        i) lietas un priekšmeta apraksts

                        …

                        ii) datums

                        …

                        iii) attiecīgie taksācijas periodi

                        …

                        iv) juridiskais pamats

                        …

                        v) nozare

                        …

                        vi) īss apraksts par galīgo iznākumu

                        …

                        vii) izmantotās arbitrāžas metodes apraksts

                        …

                        Galīgais lēmums ir rediģēts tādu iemeslu dēļ, kas saistīti ar tirdzniecības noslēpumu, komercnoslēpumu, rūpniecisku vai dienesta noslēpumu vai tirdzniecības procesu vai kas ir pretrunā sabiedriskajai kārtībai.

                     (1)

                      OV L 225, 20.8.1990., 10. lpp.


title: KOMISIJAS ĪSTENOŠANAS REGULA (ES) …/.. ar ko attiecībā uz finanšu instrumentiem, kas izveidoti saskaņā ar lauku attīstības programmām, groza Īstenošanas regulu (ES) Nr. 808/2014, Īstenošanas regulu (ES) Nr. 809/2014 un Īstenošanas regulu (ES) Nr. 908/2014

text:
               KOMISIJAS ĪSTENOŠANAS REGULA (ES) …/..

               (6.6.2019),

               ar ko attiecībā uz finanšu instrumentiem, kas izveidoti saskaņā ar lauku attīstības programmām, groza Īstenošanas regulu (ES) Nr. 808/2014, Īstenošanas regulu (ES) Nr. 809/2014 un Īstenošanas regulu (ES) Nr. 908/2014

               EIROPAS KOMISIJA,

               ņemot vērā Līgumu par Eiropas Savienības darbību,

               ņemot vērā Eiropas Parlamenta un Padomes 2013. gada 17. decembra Regulu (ES) Nr. 1305/2013 par atbalstu lauku attīstībai no Eiropas Lauksaimniecības fonda lauku attīstībai (ELFLA) un ar ko atceļ Padomes Regulu (EK) Nr. 1698/2005
                  1
               , un jo īpaši tās 8. panta 3. punktu,

               ņemot vērā Eiropas Parlamenta un Padomes 2013. gada 17. decembra Regulu (ES) Nr. 1306/2013 par kopējās lauksaimniecības politikas finansēšanu, pārvaldību un uzraudzību un Padomes Regulu (EEK) Nr. 352/78, (EK) Nr. 165/94, (EK) Nr. 2799/98, (EK) Nr. 814/2000, (EK) Nr. 1290/2005 un (EK) Nr. 485/2008 atcelšanu
                  2
                un jo īpaši tās 36. panta 6. punktu un 62. panta 2. punkta a) apakšpunktu,

               tā kā:

               (1)Ar Eiropas Parlamenta un Padomes Regulu (ES, Euratom) 2018/1046
                  3
                Eiropas Parlamenta un Padomes Regulas (ES) Nr. 1303/2013
                  4
                38. panta 1. punkta c) apakšpunktā tika paredzēta iespēja izveidot finanšu instrumentus, kas apvieno Eiropas strukturālo un investīciju fondu ieguldījumus ar Eiropas Investīciju bankas finanšu produktiem Eiropas Stratēģisko investīciju fonda ietvaros.

               (2)Šis jaunais noteikums attiecas arī uz finanšu instrumentiem, kas izveidoti saskaņā ar Eiropas Lauksaimniecības fonda lauku attīstībai (ELFLA) programmām. Daži īstenošanas noteikumi, kas paredzēti Komisijas Īstenošanas regulā (ES) Nr. 808/2014
                  5
               , Komisijas Īstenošanas regulā (ES) Nr. 809/2014
                  6
                un Komisijas Īstenošanas regulā (ES) Nr. 908/2014
                  7
               , ietver atsauces uz finanšu instrumentiem, kas minēti Regulas (ES) Nr. 1303/2013 38. panta 1. punktā pirms grozījumiem, kas izdarīti ar Regulu (ES, Euratom) 2018/1046. Tāpēc attiecīgajos minēto tiesību aktu noteikumos būtu jāiekļauj atsauce uz jauno 38. panta 1. punkta c) apakšpunktu.

               (3)Tāpēc Īstenošanas regulas (ES) Nr. 808/2014, (ES) Nr. 809/2014 un (ES) Nr. 908/2014 būtu attiecīgi jāgroza.

               (4)Šajā regulā paredzētie pasākumi ir saskaņā ar Lauku attīstības komitejas un Lauksaimniecības fondu komitejas atzinumu,

               IR PIEŅĒMUSI ŠO REGULU.

               1. pants

               Īstenošanas regulas (ES) Nr. 808/2014 I pielikuma 1. daļas 10. punkta c) apakšpunkta otro daļu aizstāj ar šādu:

               “Ja pasākums vai kāds darbības veids ar īpašu ELFLA ieguldījuma likmi dod ieguldījumu finanšu instrumentos, kas minēti Regulas (ES) Nr. 1303/2013 38. panta 1. punkta b) un c) apakšpunktā, tabulā atsevišķi jānorāda ieguldījuma likmes finanšu instrumentos un citās darbībās, kā arī indikatīva ELFLA summa, kas atbilst plānotajam ieguldījumam finanšu instrumentā.”

               2. pants

               Īstenošanas regulu (ES) Nr. 809/2014 groza šādi:

               a) regulas 48. panta 6. punktu aizstāj ar šādu:

               “6. Attiecībā uz finanšu instrumentiem, kas minēti Regulas (ES) Nr. 1303/2013 38. panta 1. punkta b) un c) apakšpunktā, ne ieguldījumam finanšu instrumentā, ne atbalstam galasaņēmējam šā panta 1.–5. punktu nepiemēro. Tomēr piemēro Regulas (ES) Nr. 1306/2013 58. un 59. pantu un Komisijas Deleģētās regulas (ES) Nr. 480/2014* 9. pantu.

               * Komisijas 2014. gada 3. marta Deleģētā regula (ES) Nr. 480/2014, ar kuru papildina Eiropas Parlamenta un Padomes Regulu (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu (

                  OV L 138, 13.5.2014., 5. lpp.

               ).”;

               b) regulas 51. panta 5. punktu aizstāj ar šādu:

               “5. Attiecībā uz finanšu instrumentiem, kas minēti Regulas (ES) Nr. 1303/2013 38. panta 1. punkta b) un c) apakšpunktā, ne ieguldījumam finanšu instrumentā, ne atbalstam galasaņēmējam šā panta 1.–4. punktu nepiemēro. Tomēr piemēro Regulas (ES) Nr. 1306/2013 58. un 59. pantu un Deleģētās regulas (ES) Nr. 480/2014 9. pantu.”

               3. pants

               Īstenošanas regulas (ES) Nr. 908/2014 22. panta 2. punkta trešo daļu aizstāj ar šādu:

               “Attiecībā uz finanšu instrumentiem, kas izveidoti saskaņā ar Regulas (ES) Nr. 1303/2013 38. panta 1. punkta b) un c) apakšpunktu, izdevumus attiecībā uz pirmajā daļā minētajiem atsauces laikposmiem deklarē, tiklīdz ir izpildīti katra nākamā starpmaksājuma pieteikuma iesniegšanas nosacījumi, kas noteikti minētās regulas 41. panta 1. punktā.”

               4. pants

               Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.

               Šī regula uzliek saistības kopumā un ir tieši piemērojama visās dalībvalstīs.

               Briselē, 6.6.2019

                     Komisijas vārdā –

                     priekšsēdētājs
                     Jean-Claude JUNCKER

                     (1)

                        OV L 347, 20.12.2013., 487. lpp.

                     (2)

                        OV L 347, 20.12.2013., 549. lpp.

                     (3)

                        Eiropas Parlamenta un Padomes 2018. gada 18. jūlija Regula (ES, Euratom) 2018/1046 par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012 (OV L 193, 30.7.2018., 1. lpp.).

                     (4)

                        Eiropas Parlamenta un Padomes 2013. gada 17. decembra Regula (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (OV L 347, 20.12.2013., 320. lpp.).

                     (5)

                        Komisijas 2014. gada 17. jūlija Īstenošanas regula (ES) Nr. 808/2014, ar kuru paredz noteikumus, kā piemērot Eiropas Parlamenta un Padomes Regulu (ES) Nr. 1305/2013 par atbalstu lauku attīstībai no Eiropas Lauksaimniecības fonda lauku attīstībai (ELFLA) (OV L 227, 31.7.2014., 18. lpp.).

                     (6)

                        Komisijas 2014. gada 17. jūlija Īstenošanas regula (ES) Nr. 809/2014, ar ko paredz noteikumus par to, kā Eiropas Parlamenta un Padomes Regulu (ES) Nr. 1306/2013 piemēro attiecībā uz integrēto administrācijas un kontroles sistēmu, lauku attīstības pasākumiem un savstarpējo atbilstību (OV L 227, 31.7.2014., 69. lpp.).

                     (7)

                        Komisijas 2014. gada 6. augusta Īstenošanas regula (ES) Nr. 908/2014, ar ko paredz noteikumus par to, kā Eiropas Parlamenta un Padomes Regulu (ES) Nr. 1306/2013 piemēro attiecībā uz maksājumu aģentūrām un citām struktūrām, finanšu pārvaldību, grāmatojumu noskaidrošanu, noteikumiem par pārbaudēm, nodrošinājumu un pārredzamību (OV L 255, 28.8.2014., 59. lpp.).


title: KOMISIJAS ĪSTENOŠANAS REGULA (ES) …/.. par vienādiem nosacījumiem attiecībā uz teritoriālo tipoloģiju saskaņotu piemērošanu saskaņā ar Eiropas Parlamenta un Padomes Regulu (EK) Nr. 1059/2003

text:
               KOMISIJAS ĪSTENOŠANAS REGULA (ES) …/..

               (2.7.2019)

               par vienādiem nosacījumiem attiecībā uz teritoriālo tipoloģiju saskaņotu piemērošanu saskaņā ar Eiropas Parlamenta un Padomes Regulu (EK) Nr. 1059/2003

               EIROPAS KOMISIJA,

               ņemot vērā Līgumu par Eiropas Savienības darbību,

               ņemot vērā Eiropas Parlamenta un Padomes 2003. gada 26. maija Regulu (EK) Nr. 1059/2003 par kopējas statistiski teritoriālo vienību klasifikācijas (NUTS) izveidi
                  1
                un jo īpaši tās 4.b panta 5. punktu;

               tā kā:

               (1)Regula (EK) Nr. 1059/2003 ir Savienības reģionālās klasifikācijas tiesiskais regulējums, lai nodrošinātu saskaņotu reģionālās statistikas datu vākšanu, apkopošanu un izplatīšanu.

               (2)Ar Regulas (EK) Nr. 1059/2003 4.b pantu Komisija tiek pilnvarota Savienības līmenī noteikt vienādus nosacījumus attiecībā uz minētajā pantā minēto teritoriālo tipoloģiju saskaņotu piemērošanu.

               (3)Minētajos nosacījumos būtu jāapraksta metode, saskaņā ar kuru tipoloģijas piešķir atsevišķiem vietējo administratīvo vienību (LAU) un statistiski teritoriālo vienību klasifikācijas (NUTS) 3. līmeņa reģioniem.

               (4)Piemērojot vienādus nosacījumus, ir svarīgi ņemt vērā ģeogrāfiskus, sociālekonomiskus, vēsturiskus, kultūras un vides apstākļus.

               (5)Šajā regulā paredzētie pasākumi ir saskaņā ar Eiropas Statistikas sistēmas komitejas atzinumu,

               IR PIEŅĒMUSI ŠO REGULU.

               1. pants

               Vienādi nosacījumi attiecībā uz tipoloģijas, kuras pamatā ir koordinātu tīkls, un LAU līmeņa un NUTS 3. līmeņa tipoloģiju saskaņotu piemērošanu ir izklāstīti pielikumā.

               2. pants

               Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

               Šī regula uzliek saistības kopumā un ir tieši piemērojama visās dalībvalstīs.

               Briselē, 2.7.2019

                     Komisijas vārdā —

                     priekšsēdētājs
                     Jean-Claude JUNCKER

                     (1)

                        OV L 154, 21.6.2003., 1. lpp.

    ---documentbreak---

               PIELIKUMS

               1.Vienādi nosacījumi attiecībā uz tipoloģijas, kuras pamatā ir koordinātu tīkls, saskaņotu piemērošanu ir šādi.

                        Regulā (EK) Nr. 1059/2003 noteikts elements

                        Apzīmējumi

                        Nosacījumi

                        Tipoloģija, kuras pamatā ir koordinātu tīkls

                        “Lauku koordinātu tīkla šūnas” vai

                        “Zema blīvuma koordinātu tīkla šūnas”

                        1 km² koordinātu tīkla šūnas ar blīvumu, kas mazāks par 300 iedzīvotājiem/km², un citas šūnas ārpus urbānajiem klasteriem.

                        “Urbānie klasteri” vai “Mērena blīvuma klasteri”

                        Tuvu esošas (ieskaitot diagonāles) 1 km² koordinātu tīkla šūnas ar blīvumu vismaz 300 iedzīvotāju/km² un vismaz 5000 iedzīvotāju klasterī.

                        “Urbānie centri” vai “Augsta blīvuma klasteri”

                        Tuvu esošas (bez diagonālēm) 1 km² koordinātu tīkla šūnas “urbānajā klasterī” ar blīvumu vismaz 1500 iedzīvotāju/km² un vismaz 50 000 iedzīvotāju klasterī pēc pārrāvumu aizpildīšanas.

               2.Vienādi nosacījumi attiecībā uz tipoloģiju LAU līmenī saskaņotu piemērošanu ir šādi.

                        Regulā (EK) Nr. 1059/2003 noteikts elements

                        Apzīmējumi

                        Nosacījumi

                        Urbanizācijas pakāpe (DEGURBA)

                        “Urbānās teritorijas”

                        “Pilsētas” vai “Blīvi apdzīvotas teritorijas”

                        LAU līmeņa teritoriālās vienības, kurās vismaz 50 % iedzīvotāju dzīvo urbānajos centros.

                        “Mazpilsētas un piepilsētas” vai “Vidēji blīvi apdzīvotas teritorijas”

                        LAU līmeņa teritoriālās vienības, kurās mazāk nekā 50 % iedzīvotāju dzīvo lauku koordinātu tīkla šūnās un mazāk nekā 50 % — urbānajos centros.

                        “Lauku teritorijas” vai

                        “Mazapdzīvotas teritorijas”

                        LAU līmeņa teritoriālās vienības, kurās vismaz 50 % iedzīvotāju dzīvo lauku koordinātu tīkla šūnās.

                        Funkcionālās urbānās teritorijas

                        “Funkcionālās urbānās teritorijas”

                        “Pilsētas”

                        LAU līmeņa teritoriālās vienības, kas definētas kā “Pilsētas” vai “Blīvi apdzīvotas teritorijas”

                        “Svārstmigrācijas zona”

                        LAU līmeņa teritoriālās vienības, no kurām vismaz 15 % nodarbināto iedzīvotāju dodas strādāt uz pilsētu, kur ir iekļauti anklāvi un nav iekļauti eksklāvi.

                        Piekrastes teritorijas

                        “Piekrastes teritorijas”

                        LAU līmeņa teritoriālās vienības, kas robežojas ar jūru vai kurās vismaz 50 % no to platības atrodas 10 km attālumā no jūras. Pievieno anklāvus (LAU, kas nav piekrastes LAU, ko ieskauj blakusesošās piekrastes LAU).

                        “Teritorijas, kas nav piekrastes teritorijas”

                        LAU līmeņa teritoriālās vienības, kas nav “Piekrastes teritorijas”, t. i., kas nerobežojas ar jūru un kurās mazāk nekā 50 % no to platības atrodas 10 km attālumā no jūras.

               3.Vienādi nosacījumi attiecībā uz tipoloģiju NUTS 3. līmenī saskaņotu piemērošanu ir šādi.

                        Regulā (EK) Nr. 1059/2003 noteikts elements

                        Apzīmējumi

                        Nosacījumi

                        Urbānā-lauku tipoloģija

                        “Galvenokārt urbānie reģioni”

                        NUTS 3. līmeņa reģioni, kuros vismaz 80 % iedzīvotāju dzīvo urbānajos klasteros.

                        “Pārejas reģioni”

                        NUTS 3. līmeņa reģioni, kuros vairāk nekā 50 %, bet mazāk nekā 80 % iedzīvotāju dzīvo urbānajos klasteros.

                        “Galvenokārt lauku reģioni”

                        NUTS 3. līmeņa reģioni, kuros vismaz 50 % iedzīvotāju dzīvo lauku koordinātu tīkla šūnās.

                        Metropoles tipoloģija

                        “Metropoles reģioni”

                        Viens NUTS 3. līmeņa reģions vai apvienoti NUTS 3. līmeņa reģioni, kurā(-os) vismaz 50 % iedzīvotāju dzīvo funkcionālās urbānās teritorijās ar vismaz 250 000 iedzīvotāju.

                        “Nemetropoles reģioni”

                        NUTS 3. līmeņa reģioni, kas nav “Metropoles reģioni”.

                        Piekrastes tipoloģija

                        “Piekrastes reģioni”

                        NUTS 3. līmeņa reģioni, kas robežojas ar jūru, vai reģioni, kuros vismaz 50 % iedzīvotāju dzīvo 50 km attālumā no krasta līnijas, kā arī NUTS 3. līmeņa reģions Hamburgā (Vācijā).

                        “Reģioni, kas nav piekrastes reģioni”

                        NUTS 3. līmeņa reģioni, kas nav “Piekrastes reģioni”.